Id-Deputat Prim Ministru u Ministru għas-Saħħa Chris Fearne ħabbar li fl-aħħar 24 siegħa, anzjana ta' 88 sena tilfet ħajjitha bil-Covid-19. Jidher li din l-anzjana kienet ilha għaxart ijiem pożittiva iżda ma kinitx Mater Dei. Apparti minn hekk, il-Ministru Fearne qal li f'Mater Dei hemm 34 pazjent u erba' persuni jinsabu rikoverati fl-ITU. Mill-pazjenti fl-ITU, tlieta ma ħadux it-tilqima u fosthom hemm mara li hija tqila. Il-Ministru Fearne qal li dan kollu juru kemm it-tilqima qed taħdem. Fil-fatt, bħalissa f'Malta għandna 1,206 każi. Spjega kif meta Malta kellha l-istess ammont ta' każi attivi, qabel it-tilqima, fl-isptarijiet kien hemm 160 ruħ. "Dan ikompli juru kemm it-tilqima taħdem," insista l-Ministru. Spjega wkoll kif il-varjant Delta issa huwa responsabbli għal 95% tal-każi. Fl-aħħar 24 siegħa nstabu 78 każ ġdid ta' Covid-19 u fiequ 'l fuq minn 200 pazjent. Anzjani fi djar ta' kura u persuni b'immunità baxxa se jingħataw booster min-nofs Settembru Għal min hu mlaqqam kompletament il-kwarantina tonqos għal sebat ijiem